งบที่ปรึกษา
งบประมาณจ้างที่ปรึกษาเพื่อสร้างรถไฟความเร็วสูง รถไฟรางคู่ใน พ.ร.บ.ให้อำนาจกระทรวงการคลังกู้เงินเพื่อลงทุนโครงสร้างพื้นฐาน วงเงินไม่เกิน 2 ล้านล้านบาท ที่สูงลิ่วถึง 6 หมื่นล้านบาท กำลังเป็นที่จับตาของสังคม
3 มิ.ย. 2556

งบประมาณจ้างที่ปรึกษาเพื่อสร้างรถไฟความเร็วสูง รถไฟรางคู่ใน พ.ร.บ.ให้อำนาจกระทรวงการคลังกู้เงินเพื่อลงทุนโครงสร้างพื้นฐาน วงเงินไม่เกิน 2 ล้านล้านบาท ที่สูงลิ่วถึง 6 หมื่นล้านบาท กำลังเป็นที่จับตาของสังคม
ขนาดกรรมาธิการซีกพรรคประชาธิปัตย์ ที่ได้พยายามขอข้อมูลหลายครั้ง แต่ไม่มีรายละเอียด จึงขู่ว่าจะถอนตัวจากการพิจารณา พ.ร.บ.
จากการตรวจสอบ พ.ร.บ.กู้เงิน 2 ล้านล้านบาท พบรายละเอียดในยุทธศาสตร์พัฒนาโครงสร้างพื้นฐานและสิ่งอำนวยความสะดวกในการเดินทางและขนส่งไปสู่ศูนย์กลางของภูมิภาคและเชื่อมโยงกับประเทศเพื่อนบ้าน วงเงิน 1,042,376 ล้านบาท
อีกจำนวนหนึ่งเขียนบรรจุไว้ในแผนงานพัฒนาโครงข่ายเชื่อมต่อภูมิภาค 994,430 ล้านบาท 
รายละเอียดดังนี้ 1.รถไฟความเร็วสูงเส้น กทม.เชียงใหม่ วงเงิน 387,721 ล้านบาท ค่าที่ปรึกษา 7,000 ล้านบาท
2.รถไฟความเร็วสูงเส้น กทม.หนองคาย วงเงิน 170,450 ล้านบาท มีค่าที่ปรึกษา 3,000 ล้านบาท
3.รถไฟความเร็วสูง กทม.ปาดังเบซาร์ วงเงิน 124,327.9 ล้านบาท มีค่าที่ปรึกษา 2,500 ล้านบาท
4.รถไฟความเร็วสูงสาย สุวรรณภูมิชลบุรีพัทยาระยอง วงเงิน 100,631 ล้านบาท มีค่าที่ปรึกษา 1,800 ล้านบาท
5.รถไฟรางคู่เส้น บ้านไผ่นครพนม วงเงิน 42,106 ล้านบาท มีค่าที่ปรึกษา 743 ล้านบาท 
6.รถไฟรางคู่สาย เด่นชัยเชียงรายเชียงของ วงเงิน 77,275 ล้านบาท มีค่าที่ปรึกษา 1,771 ล้านบาท